Валери Иванов
Защото да си жив…

chitanka.info

Защото да си жив е лудост — в света на гаснещи слънца…

Защото няма утре, няма бъдно,

щом заедно сме с теб сега —

не вярвам в никакво отвъдно,

но вярвам на Любимата жена!

Изгарят ме съмнения и клетви!

Една е болката след урагана.

Когато си готов на саможертви,

зараства и най-дълбоката ти рана!

Греховна не е обичта ни, знай,

щом винаги се вслушваме в сърцето,

което с чуждата вина ридае.

И няма да ни съдят на небето.

Щастлив съм, че си още тук,

че крах и горест надживя.

Бъди до мен — сълза на друг,

бъди до мен — най-предана Жена!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.